laion/Wikipedia-Exotic huggingface dataset:
אגמונט באומגרטן

אגמונט באומגרטן (בהונגרי: Baumgarten Egmont;‏ וינה, 1859 – בודפשט, 7 באפריל 1912)היה דוקטור לרפואה (MD) רופא אף אוזן גרון, מהראשונים בהונגריה, פרופסור באוניברסיטה. הוא היה ממקימי אגודת רופאי האוזניים והגרון ההונגרית (21 בדצמבר 1893) אגמונט באומגרטן נולד במשפחה יהודית כבנם של אנטל באומגרטן ושל צציליה באומגרטן. הוא למד באוניברסיטת בבודפשט ובאוניברסיטת וינה. בווינה היה רופא בית חולים ולאחר מכן התמחה כרופא אף אוזן גרון אצל ד"ר קִיאַרִי. משנת 1885 חזר לבודפשט והיה תחילה רופא אף אוזן גרון ראשי בבית החולים סטפניה, אחר כך בפוליקליניקה, ובמקביל פרופסור (חיצוני) באוניברסיטה. רבים ממחקריו פורסמו בכתבי עת מקומיים וזרים. באומגרטן הובא למנוחות בבית הקברות היהודי ברחוב קוזמה (חלקה 5A, שורה 34, קבר 4). אשתו הייתה אירן קוהן (כהן). Die Epistaxis A fissure bone pus (עצם פיסורה מוגלתית) Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002) Révai nagy lexikona. Bp., Révai, 1911-.(הלקסיקון החדש של רוואי) Tolnai világlexikona. Bp., Magyar Kereskedelmi Közlöny, 1912-1919.; Bp., Kassák Kiadó, 1999- Tolnai új világlexikona. Bp., Tolnai, 1926-1933. (הלקסיקון העולמי של טולנה) לקסיקון יהודי הונגרי. 1929. עורך פטר אויווארי. גישה מקוונת אגמונט באומגרטן באתר Arcanum Pruritus senilis linguae כתב אגמונט באומגרטן ספרו: Arbeitsmedizin : Lehrzielkatalog / Egmont Baumgartner Bp. V. ker. állami halotti akv. 160/1912. folyószám. Öröklét
אישטוואן מלר

אישטוואן מלר (בהונגרית: Möller István;‏ מור, 9 באפריל 1860 – בודפשט, 30 בספטמבר 1934) היה אדריכל יהודי-הונגרי, פרופסור באוניברסיטה, חבר נספח של האקדמיה ההונגרית למדעים (1927). אישטוואן מלר נולד במשפחה יהודית כבנם של פילפ מלר ושל ארז'בט ברגר. ב-19 בספטמבר 1882 (בגיל 22) המיר את דתו לקתולית. כומר גוגאנפה יאנוש הוק ביצע את ההטבלה. אשתו הראשונה הייתה הרמינה ברגר (1860–1916), ממנה נולד לו בן, אדריכל וסופר קארוי מלר. מאוחר יותר, בווינה ב-1930 נשא לאישה את האוגוסטינית מרגיט סטלר (בקשצ'בה, 13 בפברואר 1899), שהוריה היו ארפאד סטלר ומריה פליקס. מלר למד אדריכלות באוניברסיטת קרלסרוהה ולאחר מכן באוניברסיטת וינה. בצעירותו היה מנהל אחוזת מור. בנוסף לפעילויות ההגנה על מבנים, הוא גם בנה מבנים בעיצובו שלו, למשל כנסיית מרגיט הקדושה לבית ארפאד (כנסיית כיכר לֶהֶל בבודפשט). שמו קשור לשיקום טירת וויידהוניאד (הו'), קתדרלת אלבה יוליה, הנקרופוליס הנוצרי המוקדם בפץ' וחורבות הכנסייה הרומנסקית/הגותית הקדומה בז'אמבק. בשנת 1897 שוחזר המינרט של העיר אגר על סמך תוכניותיו. בין 1914 לבין 1932, הוא היה פרופסור במחלקה לאדריכלות ימי הביניים באוניברסיטת בודפשט לטכנולוגיה ולכלכלה. מדליית זיכרון אישטוואן מלר מוענקת מאז 1998 יום המורשת העולמית לכבוד אישטוואן מלר, כנס ותערוכה ב-19 באפריל 2010 תקופת הבנייה של טירת ווידה-הוניאד . בודפשט, 1913 המונומנטים המפורסמים ביותר של טרנסילבניה. בודפשט, 1929 החומר והעיצוב של מצבות הוניאדי. זיכרונות אדריכליים מתקופת יאנוש הוניאדי. (אנדרטות הונגריה. א' 1905, בודפשט) Les monuments de l'architecture hongroise. בודפשט, 1920 הכנסייה באוצ'ה. תעשיית הבנייה–אדריכלות, 1921 הכנסייה בז'אמבק. 1933, בודפשט קארוי ליקה: אמנות הונגרית. 1934 חיים ומדע 1956/14 גזה אנץ: שיקום .M.I בז'אמבק. (הגנה על אנדרטה, 1990) אנדראש רומאן: מחווה לזכרו של .M.I. (הגנה על אנדרטה, 1990) לאסלו גרה: על שיקום .M.I בז'אמבק. (הגנה על המוזיאון, 1992). Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת ראשית אגנש קניירש) artportal מדיה וקבצים בנושא אישטוואן מלר בוויקישיתוף אישטוואן מלר, באתר "Find a Grave" (באנגלית) "familysearch.org - Budapest - I. kerület - polgári anyakönyvek -halottak - Möller István". "familysearch.org - római katolikus anyakönyvek - Pápa - keresztelők - Möller István keresztelője". "familysearch.org - polgári anyakönyvek - Budapest I. kerület - halotttak - Möller Istvánné Berger Hermin halála". "familysearch.org - polgári anyakönyvek - Budapest IV. kerület - házasságok - Möller István és Steller Margit házassága (Bécs, 1930. jan. 9.)". A minaretet 1897-ben Möller István tervei alapján restaurálták https://mindenamieger.blogspot.com/2020/03/a-minaretet-1897-ben-moller-istvan.html Hozzáférés: 2020.03.30
חיפשתי אותו בנרות

"חיפשתי אותו בנרות" הוא שיר שהוקלט על ידי הזמרת הישראלית עדן בן זקן, מתוך אלבום האולפן השמיני שלה, דם שלי (2024). הוא יצא לאור ב-12 במרץ 2024, בהוצאת חברות התקליטים שרית הפקות והליקון ארומה מיוזיק. לאחר שפורסמו שני הסינגלים "דם שלי" ו"היית אחותי" הוחלט לשנות כיוון ולהוציא את שיר המועדונים "תמיד נשאר אני" בתור הסינגל השלישי. את "חיפשתי אותו בנרות" כתבו והלחינו משה בן אברהם, רותם חן אופק יקותיאל ומאור תיתון להפקה מוזיקלית של משה בן אברהם ואופק יקותיאל. אף על פי שלא הופץ כסינגל, זכה "חיפשתי אותו בנרות" להצלחה רבה בישראל ובארצות ערב. הצלחתו עוררה סערה שכן, בן זקן יהודייה ובעקבות כך ביקשו להחרים אותו. במאקו נכתב: ”לא מפתיע שיש גם תגובות הקוראות להחרים אותה: 'היא יהודיה, אל תשתפו אותה' נכתב באחת מהן. ל-mako נודע כי בן זקן מקבלת עשרות הודעות ממדינות כמו אפגניסטן, עיראק, איראן עם פרגונים ומחמאות. מנגד יש גם הודעות מפרו פלסטינים שכותבים לה על שחרור פלסטין ורצועת עזה”. השיר נכתב והולחן על ידי משה בן אברהם, רותם חן אופק יקותיאל ומאור תיתון והופק על ידי בן אברהם ויקותיאל. כאשר האלבום דם שלי (2024) יצא לאור, הוחלט להוציא מתוכו סינגל שתיפקד גם בתור שיר הנושא. לאחר מכן שני סינגלים נוספים פורסמו – באותה העת "חיפשתי אותו בנרות" זכה להצלחה בין-לאומית והפך לוויראלי בטיקטוק. בן זקן ביצעה את השיר בהופעה חיה בהיכל מנורה מבטחים, תל אביב-יפו. אף על פי שלא פורסם כסינגל, זכה השיר להצלחה ודורג במצעדים השבועיים השונים. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-1,500,000 השמעות. קליפ המילים הרשמי של "חיפשתי אותו בנרות" פורסם ב-12 במרץ 2024. הוא כולל את בן זקן אוחזת בלב עם כיתוב נלווה. נכון למאי 2024 עומד מונה הצפיות של קליפ המילים על למעלה מ-10 מיליון צפיות. סרטון השיר "חיפשתי אותו בנרות" באתר יוטיוב משה בן אברהם, רותם חן, אופק יקותיאל, מאור תיתון דם שלי, 2024-03-12, נבדק ב-2024-05-15 עדן בן זקן - חיפשתי אותו בנרות (Prod. By Moshe & Ofek), נבדק ב-2024-05-15 עדן בן זקן & איתי גלו - תמיד נשאר אני, נבדק ב-2024-05-15 גיל משעלי, ‏השיר החדש של עדן בן זקן משתולל בפוריו הערבי, באתר ‏מאקו‏, 27 באפריל 2024 עדן בן זקן - דם שלי (Prod. By Matan Dror), נבדק ב-2024-05-15 עדן בן זקן - חיפשתי אותו בנרות | לייב בהיכל מנורה, נבדק ב-2024-05-15 niv the tool, המצעד השבועי של מדיה פורסט, באתר mediaforest-group היטליסט: מצעד המוזיקה של ישראל mako, באתר hitlist.mako.co.il, ‏2024-05-13 חיפשתי אותו בנרות, 2024-03-12, נבדק ב-2024-05-15 המצעד השבועי של מדיה פורסט, באתר מדיה פורסט, יש לבחור בשנת "2024", ובשבוע ה-20 היטליסט: מצעד המוזיקה של ישראל mako, באתר hitlist.mako.co.il, בשבוע ה-21 של שנת 2024, ‏2024-05-20 kan_gimel, חילופי המשמרות במצעד השבועי שלנו לא נפסקים! עומר[...], באתר אינסטגרם, ‏23 במאי 2024
חומטה

חוּמטה (חֻמְטָה) היא עיר מקראית בערי יהודה בין הערים אֲפֵקָה וחֶבְרוֹן ומוזכרת פעם אחת בתנ"ך. העיר מופיעה בספר יהושע, פרק ט"ו, פסוק נ"ד ברשימת ערי יהודה: וְחֻמְטָ֗ה וְקִרְיַ֥ת אַרְבַּ֛ע הִ֥יא חֶבְר֖וֹן וְצִיעֹ֑ר עָרִ֥ים תֵּ֖שַׁע וְחַצְרֵיהֶֽן. ייתכן כי מקור השם מן המילה חומט (סוג של לטאה). מיקום האתר אינו ידוע. Humtah from the McClintock and Strong Biblical Cyclopedia., McClintock and Strong Biblical Cyclopedia Online (באנגלית) Strong's Hebrew: 2547. חֻמְטָה (Chumtah) -- a city in Judah, באתר biblehub.com הפנייה לStrong's Hebrew: 2547
מדאמה אירופה

מדאמה אירופה (Madama Europa), כינוייה של אירופה רוסי (מן האדומים), הייתה מוזיקאית וזמרת יהודיה במנטובה בשלהי המאה ה-16 ובתחילת המאה ה-17. אחיה הוא הכנר והמלחין שלמה מן האדומים (סלמונה רוסי). בנה הוא המוזיקאי מרדכי מן האדומים (אנג'לו רוסי), נגן לאוטה ובנקאי בטורינו. ככל הנראה היא נספתה עם אחיה בעקבות מלחמת הירושה במנטובה, בין אם במגפה שקדמה לכיבוש העיר ובין אם בחורבן הגטו על ידי החיילים האוסטריים בעת הכיבוש. Judith Pinnolis, Rossi, Madama Europa de', Encyclopedia.com
דגל איי הבתולה של ארצות הברית

דגל איי הבתולה של ארצות הברית (באנגלית: The Flag of the United States Virgin Islands) אומץ רשמית בשנת 1922. הדגל כולל גרסה בסיסית של סמל ארצות הברית. משני צדדי הסמל מופיעות האותיות V ו-I – ראשי תיבות של שם הטריטוריה. העיטם לבן-הראש מחזיק בטופריו הימניים ענף עץ זית ובטופריו השמאליים שלושה חיצים המייצגים את שלושת איי הטריטוריה: סנט תומאס, סנט ג'ון וסנט קרואה. העיטם פונה במבטו לכיוון ענפי הזית המסמלים שלום. את הדגל עיצב פי. וו. ספארקס (P.W. Sparks), קצין בצי ארצות הברית, ביוזמת אדמירל הציר קיטל (Kitelle). ספארקס ביקש מאשתו – תושבת איי הבתולה – ומאחותה, בלנש ג'וזף (Blanche Joseph) לתפור את הדגל הראשון. בדגל זה נעשה שימוש עד שהחלו לייצר את הדגלים בצורה מסחרית. לבקשת משפחת ספארקס, נרשמו פרטי יצירת הדגל בצורה רשמית במסמכי הקונגרס ב-30 באפריל 1986. מדיה וקבצים בנושא דגל איי הבתולה של ארצות הברית בוויקישיתוף דגל איי הבתולה של ארצות הברית, באתר דגלי העולם (באנגלית) דגל איי הבתולה של ארצות הברית, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
אימרה היידו

אימרה היידו (במקור הירשלר, בהונגרית: Hajdú Imre; טורה, 18 בינואר 1906 – בודפשט, 4 בספטמבר 1977) היה דוקטור לרפואה (MD), יהודי-הונגרי רופא רדיולוג. היה הראשון שארגן בהונגריה הכשרת מומחים לקרני רנטגן. הוא היה מנהל מחלקת רנטגן בבית חולים. אימרה הירשפלד נולד במשפחה יהודית כבנם של שאנדור היידו (הירשלר) (1872–1931), רופא, ושל אילונה בֶּנֶדֶק (1885–1918). הוא השלים את לימודיו באוניברסיטת פרנץ יוזף בסגד, שם קיבל תואר ב-1930. בשנים 1930–1932 יצא למסע לימודי במכוני רדיולוגיה בווינה ובלייפציג. בין 1933 לבין 1941 עבד במחלקת הרנטגן של בית החולים היהודי ברחוב סאבולץ' (כיום שמו המרכז הרפואי הלאומי) של הקהילה היהודית של פשט. הוא נלקח למחנות שרות העבודה ב-1941 (עבודות כפייה לגברים יהודים עבור הצבא ההונגרי), משם הצליח להימלט לצבא הסובייטי ולחם בגדוד המתנדבים ההונגרי. משנת 1945 עבד שוב בבודפשט ועד 1953 היה המזכיר הכללי של קבוצת המומחים לרדיולוגיה שיזם את הקמתה. הוא היה הראשון בהונגריה שארגן את הכשרת מומחים לקרני רנטגן בין השנים 1951–1957. מאוחר יותר עבד כרופא הראשי והמנהל של החלקה ושל מעבדת הרנטגן המרכזית של בית החולים יאנוש. הוא עסק בעיקר בנושאים אורתופדיים ואבחון רנטגן של מערכת העיכול. פרסם מספר רב של פרסומים טכניים. היידו הובא למנוחות בבית הקברות היהודי בנג'קרש (1-3-320). מקרה של הרס עצמות נרחב. עם אנדראש נאקו. (בודפשט, 1949) מקרה של אי סדרי התפתחות בוושט ובקיבה. (1960) מכשיר לאנגיו-קרדיוגרפיה. עם ג'רג' אורבן. (בודפשט, 1957) רנטגנולוגיה עיטור מסדר הכבוד של העמל דרג זהב (1966) Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי) Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 (לקסיקון ביוגרפי הונגרי. עורכת ראשית אגנש קניירש) Magyar orvoséletrajzi lexikon. Összeáll. Kapronczay Károly–Közrem. Tóth Magda. Budapest: Mundus Magyar Egyetemi Kiadó. 2004. ISBN 963-950-132-8 (לקסיקון ביוגרפי של רופאים הונגרים) היידו אימרה, ביוגרפיה באתר Arcanum אימרה היידו באתר מרחב השמות הלאומי "Elhunyt Hajdú Imre". Népszabadság. 1977-09-08. נבדק ב-2021-02-20. Magyar Közlöny (1966. június 24.) 42. szám
ג'ייסון גריי-סטנפורד

ג'ייסון גריי-סטנפורד (נולד ב-19 במאי 1970) הוא שחקן קנדי. הוא ידוע בעיקר בזכות משחקו כסגן רנדי דישר בסדרת הטלוויזיה "מונק" של רשת USA ובתפקיד ראדיץ בדיבוב של דרגון בול Z. גריי-סטנפורד קיבל תואר ראשון מאוניברסיטת קולומביה הבריטית בתיאטרון. הוא עשה עבודת דיבוב עבור סרטי אנימה וסדרות יפניות שונות, וגם תרם קולות רקע לאלבום "Gaslight" של ראסל קרואו והלהקה "Odd Foot of Grunts 30 " . הוא גילם את סגן בובי מיצ'ן ב-"מיסטרי, אלסקה" והופיע ב"נפלאות התבונה", שניהם בכיכובו של קרואו. סרטים בולטים נוספים כוללים את "גיבורי הדגל","קרוליין וג'קי", "העונה הקסומה", "קיץ 84", "לבבות בודדים" ועוד. למרות שהוא ידוע בעיקר בתפקידו בסדרה "מונק", היו לגריי-סטנפורד הרבה הופעות בולטות בטלוויזיה ביניהן: "האנטומיה של גריי", "צדק פרטי", "תיקים באפלה", "בונז", "NCIS", "סטארגייט", והסדרה המצליחה "הבנים". בין הופעות הקול הרבות שלו, גריי-סטנפורד דיבב את התפקיד של דונטלו בסרט "צבי הנינג'ה - הדור הבא" והיה קולו של שרלוק הולמס ב"שרלוק הולמס במאה ה-22". הוא גם היה קולו של קנטו ריי פאון באנימה רונין ווריורס, והיה הקול האנגלי המקורי של ראדיץ וקווי בדיבוב של "דרגון בול Z", כמו גם קולו של שינוסוקה בדיבוב האנגלי של ראנמה חצי. גריי-סטנפורד היה נשוי לג'ס מקלן מ-2012 עד 2017. בשנת 2018 אובחנה אצל גריי-סטנפורד הפרעת קצב בליבו, שנשלטה במשך מספר שנים באמצעות תרופות וטיפולים אחרים. בנובמבר 2020 הוא עבר השתלת לב מוצלחת. הרופאים אמרו לו לאחר מכן שהוא כנראה היה חי רק עוד שבועות ספורים ללא ההשתלה. הוא הפך לאזרח אמריקאי בשנת 2019. מדיה וקבצים בנושא ג'ייסון גריי-סטנפורד בוויקישיתוף ג'ייסון גריי-סטנפורד, במסד הנתונים הקולנועיים IMDb (באנגלית) ג'ייסון גריי-סטנפורד, באתר AllMovie (באנגלית) ג'ייסון גריי-סטנפורד, במסד הנתונים הקולנועיים KinoPoisk (ברוסית) "'Monk' star: I thought maybe I had the flu — it was heart failure". 25 בפברואר 2022. {{cite web}}: (עזרה) "U.S. Passport Photo". נבדק ב-8 בפברואר 2022. {{cite web}}: (עזרה)
Elfinguard

Elfinguard הוא אלבום האולפן האחד-עשר של הזמרת-יוצרת הסקוטית מגי ריילי, שיצא ביחד עם המוזיקאי סטיוארט מקילופ. האלבום יצא לאור ב-3 במרץ 2024, בהוצאת חברת התקליטים של מקילופ, שנתיים לאחר יציאת אלבום האולפן הקודם של ריילי. זהו אלבום הכולל קטעי ספוקן וורד וקטעי שירה. במהלך אלבום מבצעת ריילי את השירים בעוד מקילופ מקריא את הסיפור הנלווה. בשנת 2022, הוציאה ריילי את אלבום האולפן העשירי שלה, Happy Christmas. זהו אלבום חג מולד שהוקלט לכבוד אותו המאורע. לאחר מכן, לקחה הפסקה בת שנתיים מהוצאת אלבומים נוספים – בתחילת שנת 2024 נודע על פרויקט מוזיקלי חדש בפתח, ביחד עם סטיוארט מקילופ. ריילי ביצעה קטעי אופרה בעוד מקילופ ביצע ספוקן וורד. האלבום Elfinguard באתר ספוטיפיי ELFINGUARD, 2024-03-03, נבדק ב-2024-05-15 Happy Christmas, 2022-01-14, נבדק ב-2024-05-15
קורט זנדרלינג

קורט זנדרלינג (בגרמנית: Kurt Sanderling;‏ 19 בספטמבר 1912 – 18 בספטמבר 2011) היה מנצח יהודי-גרמני. זנדרלינג נולד באריס Orzysz בפרוסיה המזרחית. אחרי תקופת עבודה קצרה באופרה העירונית בברלין שרלוטנבורג החל מ-1931, נאלץ בשל יהדותו לעבוד במסגרת ה"קולטורבונד" החל ב-1933. אזרחותו הגרמנית נלקחה ממנו בשנת 1935 ובשנת 1936 הוא היגר לברית המועצות, שם עבד עם תזמורת רדיו מוסקבה. משנת 1942 עד 1960 כיהן כמנצח ראשי שותף (עם יבגני מראווינסקי) של התזמורת הפילהרמונית של סנקט פטרבורג. לאחר מכן חזר לגרמניה (במועד זה גרמניה המזרחית) שם ניצח על תזמורת הקונצרטהאוס של ברלין ועל התזמורת הסקסונית הממלכתית של דרזדן. בשנת 1970 הופיע לראשונה בבריטניה, והיה מקורב ביותר לתזמורת פילהרמוניה, שמינתה אותו בסופו של דבר למנצח בדימוס. בשנת 2002 הוא הודיע על פרישתו. קורט זנדרלינג הוא אביהם של המנצחים תומאס זנדרלינג, שטפן זנדרלינג ומיכאל זנדרלינג. מדיה וקבצים בנושא קורט זנדרלינג בוויקישיתוף קורט זנדרלינג, במסד הנתונים הקולנועיים IMDb (באנגלית) קורט זנדרלינג, באתר AllMovie (באנגלית) קורט זנדרלינג, באתר AllMusic (באנגלית) קורט זנדרלינג, באתר MusicBrainz (באנגלית) קורט זנדרלינג, באתר Discogs (באנגלית) דיסקוגרפיה, באתר OoCities.com
עטלפון סאבי

עטלפון סאבי (שם מדעי: Hypsugo savii) הוא עטלף חרקים קטן ממשפחת הנשפוניים. תפוצתו משתרעת מדרום אירופה וצפון מערב אפריקה (הרי האטלס), ועד מרכז אסיה ויפן. ישראל היא גבול תפוצתו הדרומי במזרח התיכון והוא נמצא רק בצפון הארץ. משקלו 5.5–9 גרם, אורך האמה 30–37 מ"מ. פרוות הגב חומה-צהובה, הבטן בהירה, ואילו האזניים והפנים בצבע שחור. אקולוקציה במין זה מאופיינת באות QCF-FM בתדרים 60–35 קילו-הרץ. עטלפון סאבי שוכן במערות, סדקים ובניינים. ככל הנראה חיים בישראל מאות פרטים, אך לא מוכרות מושבות. הזדווגויות מתרחשות בסתיו והנקבה ממליטה תאומים באביב. תזונתו מורכבת מחרקים מעופפים. מדיה וקבצים בנושא עטלפון סאבי בוויקישיתוף עטלפון סאבי, באתר ITIS (באנגלית) עטלפון סאבי, באתר NCBI (באנגלית) עטלפון סאבי, באתר Animal Diversity Web (באנגלית) עטלפון סאבי, בבסיס הנתונים ARKive (באנגלית) עטלפון סאבי, באתר האנציקלופדיה של החיים (באנגלית) עטלפון סאבי, באתר GBIF (באנגלית) עטלפון סאבי באתר הרשימה האדומה של IUCN יורם יום-טוב, הרואים את הקולות: עטלפים – בין מיתוס למציאות, מסת"ב 978-965-572-563-6
17 Is Right Here

17 Is Right Here הוא אלבום האוסף השני בשפה הקוריאנית מאת הלהקה הדרום-קוריאנית, סבנטין. האלבום יצא לאור ב-29 באפריל 2024 תחת הוצאת החברה פלדיס אנטרטיינמנט. האלבום הגיע הישר למקום החמישי במצעד בילבורד 200, אלבומם החמישי של הלהקה בעשירייה הפותחת. האלבום 17 Is Right Here באתר ספוטיפיי Keith Caulfield, Taylor Swift Rules Billboard 200 for Third Week With ‘The Tortured Poets Department’, Billboard, ‏2024-05-12 (באנגלית אמריקאית)
אלנה, נסיכת יוון ודנמרק

אלנה, נסיכת יוון ודנמרק ‏(2 במאי 1896 – 28 בנובמבר 1982), נולדה כנסיכת יוון ודנמרק, השלישית מתוך ששת ילדיהם של קונסטנטינוס הראשון, מלך יוון ושל סופיה, נסיכת פרוסיה. אלנה נולדה ב-2 במאי 1896 באתונה, לקונסטנטינוס הראשון, מלך יוון וסופיה, נסיכת פרוסיה, בתם של פרידריך השלישי, קיסר גרמניה וויקטוריה, הנסיכה המלכותית. אלנה הייתה קרובה מאוד לאחיה אלכסנדר, נסיך הכתר של יוון, שהיה מבוגר ממנה רק ב-3 שנים. אלנה בילתה את ילדותה בעיקר באתונה, אולם בקיץ היו יוצאים בני המשפחה לחופי הים התיכון, או שנסעו לבקר בגרמניה או בבריטניה. ב-10 במרץ 1921 התחתנה עם יורש העצר הרומני, הנסיך קרול ולזוג נולד ילד אחד, מיכאי (על שמו של מיכאי האמיץ, גיבור לאומי רומני), שכבר בילדותו היה למלך מיכאי הראשון. לאחר שילדה את מיכאי בלידה מוקדמת שלוותה בסיבוכים, שהעמידו בספק את השארותם בחיים של האם ושל היילוד - עלו נישואיהם של אלנה וקרול על שרטון. קרול העדיף את פילגשו אלנה לופסקו, ויתר על זכותו לרשת את אביו, פרדיננד בכס המלכות ונסע לחו"ל עם פילגשו. עם מותו של פרדיננד ב-10 באוקטובר 1927, עברה המלכות למיכאי ואלנה הייתה למלכה האם. בשנת 1928 התגרשה אלנה מקרול. ב-8 ביולי 1930 חזר קרול לרומניה, הדיח את בנו והכתיר את עצמו. לחזרתו של קרול ולהכתרתו התלוותה פגיעה במעמדה של אלנה. לקרול הוגש מסמך בו היה צריך לקבוע את היחס לאלנה, מסמך שהציע לפנות אליה בתואר "הוד רוממותה אלנה מלכת רומניה". קרול מחק את המילים מלכת רומניה והשאיר "הוד רוממותה אלנה". בהתחשב ביחס הזה הוצע לאלנה לנסוע לחו"ל תוך כיסוי הוצאותיה וביקורים סדירים של בנה. היא נענתה ונסעה לחו"ל. ביום 6 בספטמבר 1940 הדיח יון אנטונסקו את המלך קרול והמלוכה הועברה שוב למיכאי, אך התפקיד היה תפקיד ייצוגי בעיקרו והסמכויות היו בידי אנטונסקו. אלנה שבה למעמד של המלכה האם. ברומניה של אותה תקופה, שבועת הנאמנות של החיילים ניתנה למלך. למרות הקיצוץ בסמכויות המלך, עדיין נותרה לו השפעה ובעקיפין הייתה השפעה גם למלכה האם, אלנה. אלנה השתמשה בהשפעתה, כדי להקל ככל שיכלה את מצבם הקשה של היהודים תוך שיתוף פעולה עם הרופא שלה ניקולאיה בלאט ויש עדויות רבות על מעשיה בתחום זה. יש עדויות על המעורבות המכריעה של אלנה ברשות שניתנה בסופו של דבר לויוריקה אגריצ'י להושיט סיוע לנוסעי "רכבת המוות" שהגיעה לעיר רומאן מפרעות יאשי. יש עדויות גם על הסיוע שנתנה למגורשי טרנסניסטריה שפגשה כאשר מטוסה נחת נחיתת אונס בקרבת מקום. המלכה לחצה על ממשלת רומניה לא להיענות לדרישת הנאצים להחיל את הפתרון הסופי על יהודי רומניה. לאחר הכיבוש הסובייטי בשנת 1944, תפסה המפלגה הקומוניסטית של רומניה את השלטון, וב-30 בדצמבר 1947 הודח בנה מיכאי הראשון, מלך רומניה מתפקידו, והמשפחה המלכותית נאלצה לצאת לגלות. בתחילה שהתה אלנה בפירנצה, ובשנת 1979 עברה מטעמי בריאות לשווייץ, שם התגורר בנה. ב-28 בנובמבר 1982 מתה אלנה בלוזאן, ובשנת 1993 יד ושם העניק למלכה אלנה תואר חסידת אומות העולם. ב-2021 נקראה על שמה כיכר בצומת הרחובות בלפור וסלנט בפתח תקווה. הנסיכה אלנה הייתה צאצאית של שושלות המלוכה של גרמניה, בריטניה, רוסיה, דנמרק ויוון, ובת הדודה של הנסיך פיליפ, דוכס אדינבורו. מדיה וקבצים בנושא אלנה, נסיכת יוון ודנמרק בוויקישיתוף פירוט הנימוקים שהוגשו כדי להכיר במלכה אלנה כחסידת אומות העולם (ברומנית) תזכיר של ריכטר, מומחה נאצי לבעיית היהודים שנשלח לסייע ליון אנטונסקו (אורכב 11.03.2007 בארכיון Wayback Machine) ברומנית תיאור פעילותה של המלכה אלנה באתר יד ושם (באנגלית) אלנה, נסיכת יוון ודנמרק, באתר "Find a Grave" (באנגלית) אלנה, נסיכת יוון ודנמרק, במסד הנתונים הקולנועיים IMDb (באנגלית)
פרדריק שאו

לוטננט גנרל סר פרדריק צ'ארלס שאו KCB PC (באנגלית: Sir Frederick Charles Shaw;‏ 31 ביולי 1861 – 6 בינואר 1942) היה גנרל בצבא הבריטי ששירת במלחמת הבורים ובמלחמת העולם הראשונה. הוא הפך למפקד העליון, אירלנד, ופרש ב-1920. שאו נולד ב-31 ביולי 1861, והיה בנו של ג'ון שאו מנורמנטון, דרבישייר. הוא התחנך בבית ספר רפטון. הוא התחתן עם פלורנס אדית דנטון, בתו של הכומר קנון דנטון מאשבי-דה-לה-זוך היא נפטרה ב-1918; הייתה להם בת אחת. שאו התגייס כקצין לרגימנט שרווד פורסטרס בדרגת לוטננט ב-28 בינואר 1882. הוא שירת במלחמה האנגלו-מצרית מאוחר יותר באותה שנה, והועלה לדרגת קפטן ב-14 באוקטובר 1889. הוא הועלה לדרגת מייג'ור ב-11 באוקטובר 1899, הוא שירת במהלך מלחמת הבורים השנייה בתפקידי מטה שונים. הוא קיבל את דרגת ייצוג של לוטננט קולונל ב-29 בנובמבר 1900. לאחר תום המלחמה, הוא שב לבריטניה באוגוסט 1902. בשנת 1907 הוא מונה למפקד (CO) של הגדוד השני, רגימנט שרווד פורסטרס. הוא שירת במלחמת העולם הראשונה, בתחילה פיקד על הבריגדה ה-9 של הדיוויזיה ה-3 ובתפקידו נשלח לצרפת. הוא נפצע מפגז שפגע במפקדתו ב-12 בנובמבר 1914. לאחר החלמתו, בשנת 1915, הוא מונה בתחילה למפקד (GOC) הדיוויזיה ה-29 עם גיוסה בינואר. עם זאת, רק חודשיים לאחר מכן, הוא הוחלף על ידי איילמר האנטר-וסטון ומאוחר יותר מונה למפקד הדיוויזיה ה-13 (המערבית), ופיקד עליה במהלך המערכה בגליפולי. לאחר מכן מונה למנהל הגנת הפנים ולאחר מכן לראש המטה הכללי של כוחות הבית. ב-19 בספטמבר 1919, במהלך מלחמת העצמאות של אירלנד, הוא הציע להרחיב את כוח המשטרה באירלנד באמצעות גיוס כוח מיוחד של חיילים לשעבר בריטים מתנדבים. בעקבות התערבות ישירה מלונדון, הונהגו "בלאק אנד טאנס" ומחלקת העזר של השוטרים על מנת להשיג תוצאה מכרעת. התערבות זו קדמה לטיהור של הממשל האירי בטירת דבלין שבמהלכו הוחלף שאו עצמו. שאו פרש לגמלאות ב-1920 ומת ב-6 בינואר 1942. מדיה וקבצים בנושא פרדריק שאו בוויקישיתוף Who Was Who 1941–50. "University of Birmingham". אורכב מ-המקור ב-16 במרץ 2009. נבדק ב-4 בנובמבר 2007. {{cite web}}: (עזרה) Hart´s Army list, 1903 "King's Collections : Archive Catalogues : Military Archives". Townshend, Charles (1975). The British Campaign in Ireland, 1919-1921: The Development of Political and Military Policies. Oxford. p. 30. ISBN 019821863X. Ainsworth, John S. (2000). British Security Policy in Ireland, 1920-1921: A Desperate Attempt by the Crown to Maintain Anglo-Irish Unity by Force. Proceedings 11th Irish-Australian Conference, Murdoch University, Perth. p. 1.
אי בופורט

אי בופורט (באנגלית: Beaufort Island) הוא אי בים רוס שבאנטארקטיקה. הוא האי הצפוני ביותר בארכיפלג רוס, השוכן במרחק של 21 ק"מ מצפון לכף בירד שבאי רוס. שטחו הוא כ-18.4 קמ"ר. הוא מופה לראשונה ב-1841 על ידי ג'יימס קלארק רוס, שקרא לו על שם סר פרנסיס בופורט, הידרוגרף בצי המלכותי הבריטי. האי בופורט הוא שריד שחוק של הר געש שכבתי בזלתי מתקופה בלתי ידועה. צורתו היא של חצי מעגל. הנקודה הגבוהה ביותר באי היא פסגת פטון, שגובהה 771 מטרים מעל פני הים. לאי מגוון של פני שטח ובתי גידול. רוב חלקו המערבי של האי מכוסה במתינות בשדות קרח משופעים עם צוקי קרח בגובה של כ-20 מטרים מעל החוף. הצדדים המזרחי והדרומי של האי חשופים ברובם עם צוקים תלולים בלתי נגישים שמתנשאים ישירות מהים. כאן לאדמה נטולת הקרח יש מדרון עדין ועליה בריכות בעונת הקיץ ונחלים קטנים של מי הפשרת שלגים המתנקזים אל החוף. האי בופורט מוגדר כאזור אנטארקטי מוגן במיוחד כדי לשמר את המערכת האקולוגית הטבעית שלו וכדי להגן על הסוגים הרבים והמגוונים של הציפורים השוכנות בו. האי מבודד וקשה לגישה וביקורים של בני אדם נערכים בו לעיתים רחוקות. במידה רבה הוא לא סובל מפעילות אנושית ישירה, והיו מעט הזדמנויות להגעתם של מינים פולשים אליו בהשוואה למקומות אחרים בים רוס. אף על פי שבאי נערכו כמה מחקרים, הוא לא נחקר בצורה מקפת. באי שוכנות מושבה קטנה של פינגווין קיסרי באזור הקרח הסמוך לחוף בקצהו הצפוני, מושבה גדולה של פינגווין אדלי על חוף מורם הקרוי חוף קדוולדר בקצה הדרום-מערבי, וכמה מושבות של חמסן דרומי. האי הוגדר כ"אזור ציפורים בעל חשיבות" (Important Bird Area) על ידי BirdLife International. באי אזור נרחב של צמחייה על מורנה בגובה של 5 עד 7 מטרים מעל החוף בקצה הצפוני של האי. המורנה היא ברוחב של עד 50 מטרים. רוב הצמחייה כוללת את מין טחבי עלים Bryum argenteum. זהו האזור הנרחב והרצוף ביותר של טחבי עלים הידוע באזור מצר מקמרדו. ישנה גם חברה מגוונת של אצות. מיקום זה הוא אחד מהדרומיים ביותר בו מצויות אצות שלג אדומות. המיקום הוא מועדף לצמחייה בשל טמפרטורות הקיץ החמות. מיקומה הצפוני והמחסום שניתן לה על ידי צוקי הקרח הגבוהים מגינים עליה מפני רוחות. את אספקת המים מקבלת הצמחייה מצוקי הקרח ומשולי שטחי השלג. מדיה וקבצים בנושא אי בופורט בוויקישיתוף Beaufort Island TAMDEF Page Archived 21 June 2007 at archive.today, Ohio State University. "Beaufort Island". Global Volcanism Program. Smithsonian Institution. Beaufort Island, Ross Sea Archived 25 October 2009 at the Wayback Machine, Antarctic Protected Areas. Antarctic Specially Protected Area (ASPA) No. 105 Beaufort Island, McMurdo Sound, Ross Sea, National Science Foundation. "Beaufort Island". BirdLife Data Zone. BirdLife International. 2015.